[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Wyt ti wedi ystyried gwirfoddoli ond ddim yn siw\u0302r iawn ble i gychwyn? Mae Meic wedi rhoi canllaw gwirfoddoli at ei gilydd i bobl ifanc. Manylion pellach am wirfoddoli, beth mae pobl yn ei wneud a beth wyt ti\u2019n ei gael allan ohono."}, {"text_idx": "#000004", "text": "Gwirfoddoli ydy rhoi ychydig o dy amser a defnyddio dy sgiliau i helpu pobl eraill, er budd yr ardal leol neu\u2019r gymuned. Nid yw gwirfoddolwyr yn derbyn arian am eu hamser fel arfer ond maent yn cael eu gwobrwyo mewn ffyrdd gwahanol. Ond dyw gwneud brechdan i Nain neu sgwpio pw\u0302p ci\u2019r teulu ddim yn cyfrif fel gwirfoddoli! Mae gwirfoddoli yn ymrwymiad i elusen neu sefydliad arall. Rwyt ti\u2019n gwirfoddoli dy wasanaethau am ddim i\u2019w helpu i gyflawni\u2019r hyn maent ei angen i wella\u2019r byd rydym yn byw ynddi."}, {"text_idx": "#000006", "text": "Anghywir! Mae gwirfoddoli yn rhywbeth gall unrhyw un a phawb ei wneud. Efallai bod yna rai gweithgareddau nad allet ti ei wneud os wyt ti\u2019n iau nag 16 oed (neu 18 weithiau), ond mae yna lwyth o bethau eraill. Yn 12 oed gallet ti wirfoddoli i gymryd rhan mewn prosiect cymunedol neu godi arian i elusen gyda\u2019r ysgol neu\u2019r teulu, ond nid ar ben dy hun. Yn 16 oed efallai gallet ti edrych ar wirfoddoli dy hun a chynnig amser i elusen sydd yn bwysig i ti."}, {"text_idx": "#000007", "text": "Beth mae gwirfoddolwyr yn ei wneud?"}, {"text_idx": "#000009", "text": "Beth ydw i\u2019n ei gael o hyn?"}, {"text_idx": "#000012", "text": "Fel gwirfoddolwr mae\u2019n bosib bod gen ti hawl i gostau teithio ac weithiau arian cinio. Mae yna rai cyfleoedd fydd yn caniata\u0301u i ti gyfnewid nifer o oriau gwirfoddoli am rywbeth byddet ti\u2019n ei fwynhau. Er esiampl, os wyt ti\u2019n gwneud 5 awr o wirfoddoli gallet ti \u201cgyfnewid\u201d hynny am 5 awr o weithgareddau hamdden gan rai sy\u2019n cefnogi\u2019r cynllun. Mae\u2019r buddion yma yn ychwanegol i\u2019r buddion eraill gallet ti ei gael o wirfoddoli. Mae cyfleoedd fel hyn ar gael trwy gynlluniau penodol fel Just Add Spice."}, {"text_idx": "#000013", "text": "Beth yw barn bobl ifanc eraill am wirfoddoli?"}, {"text_idx": "#000014", "text": "Mae gwirfoddoli yn gallu bod yn anhygoel, paid cymryd ein gair ni yn unig am hyn! Gwranda ar farn pobl ifanc eraill sydd yn rhannu\u2019r pethau maen nhw wedi\u2019i gael o wirfoddoli a sut effaith mae hyn wedi\u2019i gael ar eu bywydau."}, {"text_idx": "#000018", "text": "Ble gallaf gael manylion pellach?"}, {"text_idx": "#000021", "text": "Mae gan y WCVA ddolen i gynghorau gwirfoddol pob sir. Mae hwn yn ffordd wych i gael mynediad i wybodaeth leol am gyfleoedd gwirfoddol yn dy ardal."}, {"text_idx": "#000023", "text": "Mae Meic yn llinell gymorth, gwybodaeth ac eiriolaeth i blant a phobl ifanc 0 i 25 oed yng Nghymru. Rydym yn agored o 8am i hanner nos, 7 diwrnod yr wythnos. Mae posib cysylltu ar y ffo\u0302n (080880 23456), neges testun (84001) ac ar y we yn rhad ac am ddim."}, {"text_idx": "#000026", "text": "Yn rhad ac am ddim!"}, {"text_idx": "#000027", "text": "Oes rhywun yn gwrando arnat ti?"}]